CELEX: 22007D0062
Language: mt
Date: 2007-06-08 00:00:00
Title: Deċiżjoni tal-Kumitat Konġunt taż-ŻEE Nru 62/2007 tat- 8 ta' Ġunju 2007 li temenda l-Anness XXI (L-Istatistika) tal-Ftehim taż-ŻEE

11.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 266/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 62/2007
      tat-8 ta' Ġunju 2007
      li temenda l-Anness XXI (L-Istatistika) tal-Ftehim dwar taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 38/2007 tat-27 ta' April 2007 (1).
               
            
                  (2)
               
               
                  Ir-Regolament tal-Kummissjoni (KE) Nru 1833/2006 tat-13 ta' Diċembru 2006 dwar in-nomenklatura tal-pajjiżi u territorji għal statistiċi ta' kummerċ barrani tal-Komunità u l-istatistiċi tal-kummerċ bejn l-Istati Membri (2) għandu jkun inkorporati fil-Ftehim.
               
            
                  (3)
               
               
                  Ir-Regolament (KE) Nru 1921/2006 tal-Parlament Ewropew u tal-Kunsill tat- 18 ta' Diċembru 2006 dwar il-preżentazzjoni ta' data ta' l-istatistika dwar l-iżbark ta' prodotti tas-sajd fl-Istati Membri u li tħassar ir-Regolament tal-Kunsill (KEE) Nru 1382/91 (3) għandu jkun inkorporat fil-Ftehim.
               
            
                  (4)
               
               
                  Ir-Regolament (KE) Nru 1921/2006 iħassar ir-Regolament tal-Kunsill (KEE) Nru 1382/91 (4), li jinsab inkorporat fil-Ftehim u li konsegwentement għandu jitħassar taħt dan il-Ftehim.
               
            IDDEĊIEDA DAN LI ĠEJ:
      Artikolu 1
      L-Anness XXI tal-Ftehim għandu jiġi emendat kif ġej:
      
                  1.
               
               
                  Dan il-punt li ġej għandu jiddaħħal wara l-punt 9c (ir-Regolament tal-Kummissjoni (KE) Nru 750/2005):
                  
                              “9d.
                           
                           
                              
                                 32006 R 1833: Ir-Regolament tal-Kummissjoni (KE) Nru 1833/2006 tat-13 ta' Diċembru 2006 dwar in-nomenklatura tal-pajjiżi u territorji għall-istatistiċi tal-kummerċ barrani tal-Komunità u l-istatistiċi tal-kummerċ bejn Stati Membri (ĠU L 354, 14.12.2006, p. 19).”
                           
                        
            
                  2.
               
               
                  It-test tal-punt 25 (ir-Regolament tal-Kunsill (KEE) Nru 1382/91) għandu jkun mibdul b'dan li ġej:
                  “32006 R 1921: Ir-Regolament (KE) Nru 1921/2006 tal-Parlament Ewropew u tal-Kunsill tat-18 ta' Diċembru 2006 dwar il-preżentazzjoni ta' data ta' l-istatistika dwar l-iżbark ta' prodotti tas-sajd fl-Istati Membri u li jħassar ir-Regolament tal-Kunsill (KEE) Nru 1382/91 (ĠU L 403, 30.12.2006, p. 1).”
               
            Artikolu 2
      It-testi tar-Regolamenti (KE) Nri 1833/2006 u 1921/2006 bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar id-9 ta' Ġunju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 8 ta' Ġunju 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 209, 9.8.2007, p. 68.
      
         (2)  ĠU L 354, 14.12 2006, p. 19.
      
         (3)  ĠU L 403, 30.12 2006, p. 1.
      
         (4)  ĠU L 133, 28.5.1991, p 1.
      
         (*)  Ebda ħtiġiet kostituzzjonali m'huma indikati.